Güiana Esequiba

A **Güiana Esequiba**, tamén coñecida como **Territorio do Esequibo**, é o nome dunha parte do escudo Güianés comprendida entre o oeste do río Esequibo até o cumio do monte Roraima.

## Unha rexión en litixio 
[miniatura|230px|Mapa de [Güiana, mostrando o río Esequibo e, en sombreado escuro, a súa conca. Venezuela reclama o territorio até a ribeira occidental do río. A reclamación histórica do Reino Unido incluía toda a conca do río.]]

A Güiana Esequiba limita ao norte co océano Atlántico, ao sur co Brasil, ao leste co río Esequibo e ao oeste cos estados venezolanos de Delta Amacuro e Bolívar.

Ten unha extensión de 159&nbsp;542&nbsp;km², que a República Cooperativa de Güiana administra como propio, pero cuxa soberanía é reclamada por Venezuela baseándose no Acordo de Xenebra do 17 de febreiro de 1966.

A súa poboación, en 2010, era de 283.000 habitantes.

Soamente a parte oriental da illa fluvial de Anacoco, no río Cuiuní se encontra baixo a soberanía de Venezuela, pero é protestada por Güiana. Para Venezuela a totalidade da illa está fóra da área en litixio, 
miniatura|esquerda|300px|División política de Venezuela.

Güiana non o entende así para a metade oriental e, en consecuencia, sostén que foi por un acto de anexión do exército venezolano cando en 1966 a ocupou militarmente.

Venezuela reclama o territorio como propio e, nos seus mapas oficiais, a zona adoita aparecer raiada oblicuamente ou coa lenda *Zona en Reclamación*, Suxeita ao Acordo de Xenebra de 17 de febreiro de 1966.

O territorio é reclamado como parte integrante da xurisdición dos estados Bolívar, e Delta Amacuro.

## A disputa entre a Gran Bretaña e Venezuela 
En 1835, baixo os auspicios da *Royal Geographical Society*, o explorador e naturalista de orixe alemá Robert Hermann Schomburgk realizou unha exploración botánica e xeográfica da Güiana Británica. Dela resultou un esquema do territorio no que unha liña delimitaba o que el cría que era o límite occidental reclamado polos holandeses. Como resultado disto, foi comisionado en 1840 polo goberno británico para estudar os límites da Güiana. Este exame deu lugar ao que se coñece como a "liña Schomburgk".

miniatura|250px|* Fronteira reclamada pola Gran Bretaña* Límite actual, e* Fronteira reclamada por Venezuela.

O bosquexo inicial de Schomburgk, que fora publicado en 1840, foi a única versión da "liña Schomburgk" até 1886, cando Grover Cleveland, presidente dos Estados Unidos, afirmou que a liña fora trazada "dunha maneira misteriosa". A liña foi moito máis alá da zona de ocupación británica e ll deu á Güiana Británica o control da desembocadura do río Orinoco.

Segundo Schomburgk, o bosquexo non contiña toda a zona que Gran Bretaña podería reclamar lexitimamente. Venezuela protestou de que Schomburgk colocara os marcos da fronteira no río Orinoco e, en 1844, reclamou o territorio da Güiana situado ao oeste do río Esequibo. Tamén en 1844, foi ignorada unha proposta británica a Venezuela para modificar a fronteira para dar o control total de Venezuela da desembocadura do río Orinoco e o territorio adxacente. En 1850 Gran Bretaña e Venezuela alcanzaron un acordo polo que aceptaron non  colonizar o territorio en disputa, aínda que os venezolanos non se estableceron neste territorio.

No ano 1999 ao decretarse a nova carta magna de Venezuela conságrase como territorio venezolano, no artigo 10 da Constitución da República Bolivariana de Venezuela:

## Galería de mapas 

File:Gran Colombia map.jpg|Mapa da República da Gran Colombia, dividida en 1824 en 12 departamentos, e no que se inclúe o territorio do Esequibo.
File:Mapa de los Estados Unidos de Venezuela.jpg|Mapa dos Estados Unidos de Venezuela, por L. Robelin (1890). A Güiana Venezolana aparece neste mapa repartida entre a parte sur (baixo o Orinoco) do *territorio Delta*, o *territorio Iuruarí* e o *estado Bolívar*. 
File:Mapa de una parte de Venezuela y de la Guayana Britanica.jpg|Mapa de 1896 da parte oriental de Venezuela e a Güiana británica, que mostra as distintas liñas divisorias propostas no litixio entrámbalas partes.
File:Localizador Politico Venezuela.svg|Mapa político actual d Venezuela, mostrando ás súas augas territoriais (en azul) e a Güiana Esequeba (en gris).

## Notas 
## Véxase tamén 
### Bibliografía 
* LaFeber, Walter (1961): "The Background of Cleveland's Venezuelan Policy: A Reinterpretation." *American Historical Review* **66**: 947–967.
* Schoult, Lars (1998): *A History of U.S. Policy Toward Latin America* Cambridge: Harvard University Press.
* Gil Fortoul, José (1954): *Historia Constitucional de Venezuela*. Caracas: Ministerio de Educación. 3 volumes.
* Siso Martínez, J. M. (1956): *Historia de Venezuela*. Editorial Yokoima. Venezuela – México
* Aguado, Pedro (1987): *Recopilación Historial de Venezuela*. Caracas: Biblioteca de la Academia Nacional de Historia. 2 volumes.
* Hernández Caballero, Serafín, ed. (1998): *Gran Enciclopedia de Venezuela*. Caracas: Editorial Globe. 10 volumes. ISBN 980-6427-00-9 ISBN 980-6427-10-6.

### Outros artigos 
* Gran Colombia
* Güiana (rexión)
* Güiana
* Provincia de Güiana
* Venezuela

### Ligazóns externas 
* Punto de vista de Venezuela 
* Punto de vista de Güiana 
*U.S. Department of State, Office of the Historian, "Venezuela Boundary Dispute, 1895-1899"